CELEX: 62015TN0164
Language: hu
Date: 2015-03-31 00:00:00
Title: T-164/15. sz. ügy: 2015. március 31-én benyújtott kereset – European Dynamics Luxembourg és Evropaïki Dynamiki kontra Európai Parlament

13.7.2015   
            
            
               HU
            
            
               Az Európai Unió Hivatalos Lapja
            
            
               C 228/17
            
         2015. március 31-én benyújtott kereset – European Dynamics Luxembourg és Evropaïki Dynamiki kontra Európai Parlament
   (T-164/15. sz. ügy)
   (2015/C 228/21)
   Az eljárás nyelve: görög
   
      Felek
   
   
      Felperesek: European Dynamics Luxembourg SA (Luxembourg, Luxemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők: I. Ampazis és M. Sfyri ügyvédek)
   
      Alperes: Európai Parlament
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Parlamentnek a felperesekkel a 2015. február 13-i D (2015) 7680. sz. levélben közölt határozatát, amely a felperesek ajánlatát a harmadik helyre sorolta a nyolc különböző tétel közül egy, nevezetesen a 3. sz. tétel tekintetében a 2014/ S 066-111912 számú, „PE/ITEC ITS14 – External provision of IT services” elnevezésű nyílt közbeszerzési eljárásban;
            
         
               —
            
            
               a Parlamentet kötelezze a felpereseket az ITS14 keret-megállapodás 3. tétele tekintetében az első helyre történő rangsorolásra való esély elvesztése következtében ért kár megtérítésére, amely kárt méltányosan egy millió ötszázezer euró (EUR 1 5 00  000,00) az ítélet kihirdetésétől számított kamataival, valamint a Törvényszék által meghatározott más összeggel növelt összegére becsülnek; és
            
         
               —
            
            
               a Parlamentet kötelezze a felperesek részéről felmerült valamennyi költség viselésére.
            
         
      Jogalapok és fontosabb érvek
   
   A felperesek szerint a megtámadott határozatot az EUMSZ 263 alapján meg kell semmisíteni, mivel a Parlament megsértette:
   
               1.
            
            
               indokolási kötelezettségét, mivel elégtelen indokolást nyújtott a felperesek által a vitatott közbeszerzési eljárásban benyújtott műszaki ajánlat értékelésével kapcsolatban, és nem szolgáltatott nekik adatokat a nyertes konzorciumok gazdasági ajánlataival kapcsolatban;
            
         
               2.
            
            
               a szerződéses dokumentációban (ajánlattételhez szükséges dokumentáció és kiegészítő instrukciók) saját maga által előírtakat, mivel a résztvevők gazdasági ajánlatainak értékelése során az említett dokumentumokban meghatározottól eltérő számítási módot alkalmazott; és
            
         
               3.
            
            
               a szerződéses dokumentációban, valamint az uniós jogban foglaltakat, mivel elmulasztotta a kirívóan alacsony értékű benyújtott ajánlatok kérdésének meghatározását és vizsgálatát.